Ma olin ühe nädala ära ja see on uskumatu kui palju on loodus Londonis selle nädalaga muutunud. Eriti suur kontrast Eestiga võrreldes. Meil küll õitsesid lilled ja puud ka juba enne, aga no nüüd on ikka tõeline värvimeri igal pool ja puud rohelised.
Pete ütles, et selle paari päevaga mil neil siin 21 kraadi sooja oli, oli aias muru nii kiiresti pikaks kasvanud, et tal ei jäänud muud üle kui niiduk välja võtta ja muru trimmima hakata.
Minu jaoks Inglismaa kõige ilusam aeg. Just selline värske ja värviline ning ei mingit tapvat kuumust ja kõrbevat muru. Ma südamest loodan, et sel suvel ei tule taas pikka kuumalainet. See oleks kurb suve ära raisata oodates sügist, et hingata saaks.
Homseks lubatakse 23 kraadi. Selline temperatuur on kevadeks väga mõnus :)
Kahjuks mul ei ole siia ühtegi värvilist pilti panna, sest ma ei osanud selle peale tulla, et Gretat kooli viies kaamera kaasa võtta.